چو عطر مشتیں جیگے ءَ یا زلفاں پیتکیں آزماں
اے بیگہانی ساعت ءِ ابیتک ابیتکیں آزماں
ادا وَ ہر کس ءَ مدام وتی شموشگ ءِ گم اِنت
ترا تئی ترانگ ءَ پدا، کئے ءَ بگیتک ایں آزماں
تو جاہے کیف شہم اِتیں تو جاہے نور درنز اِتیں
تگردے ءِ وڑا پہ تو، ما چیر گیتکیں آزماں
نہ کدّہ ے شکون بیت نہ صورتے کہ روک بیت
چو جون ءَ جاہے کل کت اِنت چو آپ ءَ ریتکیں آزماں
کلنڑیں درپ نوبت ءِ بگندئے ساوڑے کتیں
تو بے مڑائی ساعتے اگاں بریتکیں آزماں
” قاسم فراز “